Amaneix en o Pleistoceno inferior de China, y arriba en Europa a primers d'a glaciación de Riss (zaguerías d'o Pleistoceno meyo), correspondendo a una cronosubespecie més alta (C. a. praecursor). Quan a glaciación de Würm teneba una distribución muito ampla, dende a Peninsula Iberica y Escocia dica Coreya. A la fin d'o Würm, entre os 13.000 y os 10000 anyos BP desapareix d'a mayor parte d'Europa, tendendo a restrinchir-se enta Siberia y a lo norte d'o paralelo 69º en os Urals articos entre os 15.000 y 10.000 anyos BP. Os zaguers rinoceronts lanutos conoixius vivioron en l'Altai dica fa bells 10.000 anyos BP.